**Проект на**

**ДОГОВОР**

**за приготвяне и ежедневна доставка на храна по диети за пациентите на**

**УМБАЛ “Св. Екатерина” ЕАД - гр. София,**

**за период от 2 (две) години**

Днес, (*дата на сключване на договора*), в град София, между:

**УМБАЛ “Св. Екатерина” ЕАД**, със седалище и адрес: гр. София, бул. «П. Славейков» № 52а, вписано в търговския регистър на Агенцията по вписванията, ЕИК 831605845, представлявано от проф. д-р Г. Начев, д.м.н. – изпълнителен директор, наричано по-нататък в Договора **ВЪЗЛОЖИТЕЛ,** от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище иадрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № ...../ .........г.на възложителя за избор на изпълнител на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „***Приготвяне и ежедневна доставка на храна по диети за пациентите на УМБАЛ „СВЕТА ЕКАТЕРИНА” ЕАД***“ за период от 2 години,

се сключи този договор („**Договора**/**Договорът**“) за възлагане на обществена поръчка с предмет: „„***Приготвяне и ежедневна доставка на храна по диети за пациентите на УМБАЛ „СВЕТА ЕКАТЕРИНА” ЕАД***, за период от 2 (две) години“ при следните условия:

1. **ПРЕДМЕТ НА ДОГОВОРА**

**Член 1. Предмет**

Възложителят възлага, а Изпълнителят приема:

* 1. Да извършва **Кетъринг услуга -** ежедневно приготвяне и доставяне на храна по диети за пациенти (Услуга/та) за реализиране на болничното хранене в ***УМБАЛ „СВЕТА ЕКАТЕРИНА” ЕАД***, съгласно Техническата спецификация *(Приложение № 1)*, както и Техническото и Ценово предложение на Изпълнителя *(Приложения № 2 и 3)*, неразделна част от Договора, и в съответствие с изискванията на настоящия Договор, при прогнозен обем:
	+ **Ежедневна доставка на храна** за закуска, обяд и вечеря, приготвена по диети с номера **от № 1 до № 15** вкл. – 43 800 броя хранодни годишно/ 87 **600** броя хранодни за период от две години;

Посочените количества за храноден са прогнозни. Възложителят не е длъжен да поръча цялото количество за срока на договора

* 1. да приготвя Храната за пациенти при спазване на нормативните изисквания и стандарти за качество, по болнични диети по Певзнер от № 1 до № 15 с възрастни пациенти и пациенти деца, съгласно „Сборник рецепти за диетични ястия за заведенията за обществено хранене и лечебно-профилактичните заведения“, издание 1984 г. на Министерство на вътрешната търговия и услугите (МВТУ) и Министерство на народното здраве (МНЗ) и Техническата спецификация *(Приложение № 1)* ;
	2. да влага в храната само качествени продукти с доказан произход, несъдържащи вредни за здравето примеси и добавки, да отговаря на нормативно установените изисквания за качество и безопасност при употреба от крайни потребители, да отговаря на санитарните, ветеринарно-санитарните, хигиенни и други норми, установени от действащото в Република България законодателство и на приложимите нормативни актове на органите на Европейския съюз и/или на издадени нормативни актове от специализирани държавни и контролни органи;
	3. да приготвя храната при спазване на грамажа на порциите, вкусовите качества, технологичните изисквания за приготвяне на диетични храни и добър външен вид, изискванията за качество и енергийна стойност, както и разнообразие на видовете ястия съобразно нормите за диетично хранене;
	4. да приготвя храната ежедневно и да я доставя по часови график, определен от Възложителя, за своя сметка и със свой транспорт, който следва да отговаря на хигиенните и нормативните изисквания за транспорт на хранителни продукти.
	5. Да извършва доставките на приготвената храна периодично- ежедневно при следния график:
* от 07:30 часа до 08:00 часа за закуска и предиобеден прием в 10:00 часа;
* от 12:00 часа до 12:30 часа за обяд и следобедна закуска в 16:00 часа;
* от 17:30 часа до 18:00 часа за вечеря.
	1. Възложителят е задължен да приеме и заплати само количествата и видовете, които е заявил и които са приготвени и доставени при условията на настоящия Договор.
1. **ЦЕНИ И НАЧИН НА ПЛАЩАНЕ**

**Член 2. Цена**

* 1. Прогнозната стойност на Договора е в размер на …………. **лв** (…………………………….) без ДДС, съответно **……………………….. лв** (……………………….) с ДДС, която е максимално допустимата стойност по договора, като ВЪЗЛОЖИТЕЛЯТ се лимитира с нея, но не се задължава да я изразходва.
	2. Единичните цени на приготвените Храните по диети са посочени в Ценовото предложение на ИЗПЪЛНИТЕЛЯ *(Приложение № 2)* - неразделна част от този договор и включват всички разходи за изпълнение на поръчката като, но не само: разходи за продукти и материали, труд, режийни, опаковане и етикетиране, печалба, управление и всички други фактори, които влияят върху образуването на тези цени, включително и за доставка на готовата храна до местоизпълнението.
	3. Единичните цени са окончателни и не подлежат на увеличение за срока на действие на договора, като заплащането се извършва за реално доставени и приети Храни по диети.

**Член 3. Начин на плащане**

* 1. Заплащането на услугата ще се извършва на база доставена болнична храна по диети за отчетен период, след представяне от Изпълнителя на: **Оригинална фактура**, съдържаща данни за доставката и всички законови реквизити, както и обобщен **Приемо- предавателен протокол** *(Приложение № 5)* за доставените през отчетния период/месец храни по диети, подписан от оправомощени представители на Страните.
	2. Заплащането се извършва в български лева по банков път в срок до 60 (шестдесет) календарни дни, счита от датата на представяне на всички документи по ал. 3.1. , съответно от датата на отстраняване на констатирани нередовности по представените документи.
	3. Плащанията се извършват в български лева, с платежно нареждане по следната банкова сметка, посочена от Изпълнителя:.....................................................................................
	4. Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията, по посочената в този договор банкова сметка са надлежно извършени.
	5. За дата на плащането, се счита датата на заверяване на банковата сметка на Изпълнителя със съответната дължима сума.
1. **СРОКОВЕ**

**Член 4.** Настоящият Договор влиза в сила от датата на сключването му и е със срок на действие **до сключване на договор** по обявената открита процедура със същия предмет или до достигане на максимално допустимата стойност.

* 1. Срокът на действие на договора за възлагане на обществената поръчка може да бъде продължен по искане на ВЪЗЛОЖИТЕЛЯ, при наличие на непредвидени обстоятелства по смисъла на ЗОП или когато поради други причини ВЪЗЛОЖИТЕЛЯТ не сключи нов договор в рамките на срока на действие на настоящия договор. В тези хипотези срокът на действие на договора може да бъде продължен за не повече от 3 (три) месеца, при запазване действието на останалите клаузи на договора, включително договорените единични цени. Стойността на договора не може да надхвърли общата договорена стойност на договора по обществената поръчка, която се явява максимално допустима стойност. В този случай Изпълнителят следва да удължи срока на гаранцията за изпълнение, като новия срок на гаранцията за изпълнение трябва да покрива изцяло продължения срок на договора.
	2. За необходимите количества Храна по диети и еднократно хранене възложителят ще подава предварителна заявка по клиники и отделения, както следва:

|  |  |  |
| --- | --- | --- |
| 4.3.1. | за планови пациенти | до 11:00ч. на предходния ден |
| 4.3.2. | за новопостъпили пациенти | до 14:00ч. на същия ден |
| 4.3.3. | за пациенти, които са в лечебното заведение през почивните и/или в празнични дни | до 11:00ч. на последния работен ден, като заявката включва количества за всички почивни и/или празнични дни, включително и първи работен ден |

* 1. Изпълнителят е длъжен да извършва доставката на заявените по требвателни листи Храни по диети в срок съгласно графика, посочен в алинея (1.6).
1. **МЯСТО НА ИЗПЪЛНЕНИЕ И УСЛОВИЯ НА ДОСТАВКА**

**Член 5**

* 1. Местоизпълението по договора се определя на: Клиники и Отделения на ***УМБАЛ „СВЕТА ЕКАТЕРИНА” ЕАД***, находящи се на адреси:
* гр. София, бул. „П. Славейков“ № 52А
* гр. София, ул. „Коньовица“ № …...

Със заявката Възложителят посочва в коя клиника или отделение следва да бъде доставена храната по съответните диети.

* 1. Доставката на приготвената, пакетирана и етикетирана храна по диети до мястото на изпълнение (съответната клиника или отделение на лечебното заведение) се осъществява от Изпълнителя с транспорт, отговарящ на всички нормативни, технически и технологични изисквания за доставка на храна, при осигуряване на необходимите температурни и други условия за съхраняване, съгласно изискванията за нейната безопасност.
	2. Доставяната Храна по диети, следва да отговаря на изискванията на:
		1. Закон за храните *(**Обн., ДВ,* *бр. 90* *от 15.10.1999 г., изм. и доп.,* *бр. 102* *от 21.11.2003 г., изм.,* *бр. 70* *от 10.08.2004 г., в сила от 1.01.2005 г., изм. и доп.,* *бр. 87* *от 1.11.2005 г., в сила от 1.05.2006 г., изм.,* *бр. 99* *от 9.12.2005 г., в сила от 10.06.2006 г.,* *бр. 105* *от 29.12.2005 г., в сила от 1.01.2006 г.,* *бр. 30* *от 11.04.2006 г., в сила от 12.07.2006 г., изм. и доп.,* *бр. 31* *от 14.04.2006 г., в сила от 14.04.2006 г.,* *бр. 34* *от 25.04.2006 г., в сила от 1.01.2008 г. (\*), изм.,* *бр. 51* *от 23.06.2006 г., изм. и доп.,* *бр. 55* *от 7.07.2006 г., (\*) изм., бр. 80 от 3.10.2006 г., в сила от 3.10.2006 г., изм. и доп.,* *бр. 96* *от 28.11.2006 г., в сила от 1.01.2007 г., изм.,* *бр. 31* *от 13.04.2007 г., в сила от 13.04.2007 г., изм. и доп.,* *бр. 51* *от 26.06.2007 г., в сила от 26.06.2007 г., (\*) изм.,* *бр. 53* *от 30.06.2007 г., в сила от 30.06.2007 г.,* *бр. 36* *от 4.04.2008 г.,* *бр. 69* *от 5.08.2008 г., доп.,* *бр. 23* *от 27.03.2009 г., в сила от 30.03.2009 г.,* *бр. 41* *от 2.06.2009 г., в сила от 2.06.2009 г., изм.,* *бр. 74* *от 15.09.2009 г., в сила от 15.09.2009 г.,* *бр. 82* *от 16.10.2009 г., в сила от 16.10.2009 г.,* *бр. 93* *от 24.11.2009 г., в сила от 25.12.2009 г., доп.,* *бр. 23* *от 23.03.2010 г.,* *бр. 25* *от 30.03.2010 г., изм. и доп.,* *бр. 59* *от 31.07.2010 г., доп.,* *бр. 80* *от 12.10.2010 г., изм.,* *бр. 98* *от 14.12.2010 г., в сила от 1.01.2011 г., изм. и доп.,* *бр. 8* *от 25.01.2011 г., в сила от 25.01.2011 г.,* *бр. 54* *от 17.07.2012 г., доп.,* *бр. 77* *от 9.10.2012 г., в сила от 9.10.2012 г., изм.,* *бр. 68* *от 2.08.2013 г., в сила от 2.08.2013 г., доп.,* *бр. 26* *от 21.03.2014 г., изм.,* *бр. 14* *от 20.02.2015 г., доп.,* *бр. 56* *от 24.07.2015 г., изм.,* *бр. 28* *от 8.04.2016 г., в сила от 8.04.2016 г., доп.,* *бр. 44* *от 10.06.2016 г., в сила от 10.06.2016 г.,* *бр. 88* *от 8.11.2016 г., в сила от 1.01.2017 г., изм.,* *бр. 58* *от 18.07.2017 г., в сила от 18.07.2017 г., изм. и доп.,* *бр. 63* *от 4.08.2017 г., в сила от 1.01.2018 г., изм.,* *бр. 92* *от 17.11.2017 г., в сила от 1.01.2018 г., доп.,* *бр. 59* *от 17.07.2018 г., изм. и доп.,* *бр. 77* *от 18.09.2018 г., в сила от 1.01.2019 г., доп., бр. 106 от 21.12.2018 г.)*
		2. НАРЕДБА № 1 от 22.1.2018г. за физиологичните норми за хранене на населението *(Издадена от министъра на здравеопазването, обн., ДВ, бр. 11 от 2.02.2018 г.)*
		3. НАРЕДБА № 1 от 26.01.2016г. за хигиената на храните *(**Издадена от министъра на здравеопазването и министъра на земеделието и храните, обн., ДВ,* *бр. 10* *от 5.02.2016 г., в сила от 5.02.2016 г., доп., бр. 51 от 19.06.2018 г., в сила от 19.06.2018 г.)*
		4. НАРЕДБА за изискванията към диетичните храни за специални медицински цели *(Приета с* *ПМС № 248* *от 6.11.2002г., обн., ДВ,* *бр. 107* *от 15.11.2002г., в сила от 1.01.2004 г., изм. и доп.,* *бр. 75* *от 18.09.2007г., в сила от 18.09.2007г.,* *бр. 84* *от 27.09.2013г., в сила от 1.07.2013г., бр. 17 от 23.02.2018г., в сила от 23.02.2018г.)*
		5. НАРЕДБА №4 от 3.2.2015г. за изискванията към използване на добавки в храните *(Издадена от министъра на здравеопазването, обн., ДВ,* *бр. 12* *от 13.02.2015г., в сила от 13.02.2015г., изм. и доп., бр. 11 от 2.02.2018г., в сила от 2.02.2018г.)*
		6. НАРЕДБА № 3 от 4.06.2007г. за специфичните изисквания към материалите и предметите, различни от пластмаси, предназначени за контакт с храни *(Издадена от министъра на здравеопазването и министъра на околната среда и водите, обн., ДВ,* *бр. 51* *от 26.06.2007г., доп.,* *бр. 13* *от 8.02.2008г., в сила от 8.02.2008г., изм. и доп., бр. 83 от 23.09.2008г., в сила от 23.09.2008г.)*
		7. НАРЕДБА№ 2 от 23.1.2008г. за материалите и предметите от пластмаси, предна-значени за контакт с храни *(**Издадена от министъра на здравеопазването и министъра на околната среда и водите, обн., ДВ,* *бр. 13* *от 8.02.2008 г., в сила от 8.02.2008 г., изм. и доп.,* *бр. 86* *от 3.10.2008 г., в сила от 1.01.2010 г.,* *бр. 62* *от 10.08.2010 г., в сила от 10.08.2010 г.,* *бр. 44* *от 10.06.2011 г., в сила от 10.06.2011 г.,* *бр. 2* *от 6.01.2012 г., в сила от 6.01.2012 г., доп.,* *бр. 25* *от 27.03.2012 г., в сила от 27.03.2012 г., изм. и доп., бр. 72 от 16.08.2013 г., в сила от 16.08.2013 г.)*
		8. НАРЕДБА за изискванията за етикетирането и представянето на храните *(**Приета с* *ПМС № 383* *от 4.12.2014 г., обн., ДВ,* *бр. 102* *от 12.12.2014 г., в сила от 13.12.2014 г., изм., бр. 17 от 23.02.2018 г., в сила от 23.02.2018 г.)*

както и всички нормативно установени правила и норми, отнасящи се към предмета на договора и валидни на територията на Република България, както към момента на откриването, така и по време на изпълнението на договора за обществена поръчка.

* 1. Доставяната в лечебното заведение готова храна за консумация от пациенти по диети:
		1. трябва да се приготвя ежедневно в деня на доставянето ѝ по предварително съгласувани с Възложителя диетични рижими и при необходимост по допълнително разработваните през периода на изпълнение на поръчката допълнителни варианти на други групови и индивидуални диетични режими.
		2. трябва да се приготвя от продукти, които да са висококачествени по БДС, да се осигуряват от регламентирани и контролирани по законоустановения ред производители и търговци на хранителни продукти и храни. В предлаганата храна да не присъстват продукти като: хидрогенирани мазнини (маргарин, растителна сметана, палмово масло и др.), растителни заместители на млечните продукти, хранителни продукти в изсушен вид като изсушен грах, сухо мляко и други подобни, както и всички вредни и застрашаващи здравето на пациентите продукти. Консервантите са изключени – храната трябва да е прясно приготвена.
		3. трябва да се доставя в индивидуални опаковки за еднократна/многократна употреба, предназначени за хранителни цели, с форма и размери съобразени с вида на технологичната обработка на храната, с плътно затварящи се капаци. Киселото мляко да се доставя в оригинална опаковка на производителя с необходимата маркировка, вкл. по БДС. Транспортиране на опакованата храна да се извършва в термоизолиращи контейнери, които осигуряват запазване на първоначалната температура на храната.
		4. трябва да бъде етикетирана съгласно изискванията по Наредба за изискванията за етикетирането и представянето на храните, приета с ПМС № 383 от 04.12.2014г., с информация на български език за:
* име и адрес на производителя;
* наименование на храната, списък на съставките, всички вещества, които присъстват в храната и причиняват алергии;
* нетно количество на храната;
* срок на минимална трайност или срок на годност;
* специални условия за съхранение и/или условия за употреба;
* обявяване на хранителната стойност;
* страна на произход или място на произход на влаганото месо при производство на диетичните храни.
	+ 1. трябва да бъде придружавана с документ, от който е видно съответствието на храната с изискванията за качество, годност и безопасност за консумация от пациентите, подписан от Изпълнителя, с посочено име, фамилия и печат.
		2. следва да има добър търговски вид;
		3. трябва да бъде в срок на годност към датата на съответната доставка и с достатъчен остатъчен срок на годност за неговото консумиране, не по-малко от 80 % (осемдесет) процента от общия срок на годност, обявен от производителя;
	1. Доставката на приготвената храна се извършва след писмена заявка от страна на ВЪЗЛОЖИТЕЛЯ, предоставяна на ИЗПЪЛНИТЕЛЯ чл. 4 ал. 4.3. Заявката следва да се предостави в писмена форма на представител на изпълнителя и да бъде изготвена по установен от страните образец – требвателен лист.
	2. Доставената храна за пациентите следва да бъде получена от представител на съответната клиника или отделение, за която/което е предназначена. При предаване на болничната храна представителите на Изпълнителя и Възложителя подписват **Протокол** *(Приложение № 4)*, след проверка за съответствието на доставката с направената заявка и наличие на явни несъответствия. Протоколът удостоверява доставката, а констатациите в него обвързват страните относно факта на предаването и отсъствие/наличие на явни несъответствия в храната.
	3. При констатиране на частично или цялостно несъответствие на доставената Храна съобразно алинея 5.8. от този Договор, Възложителят има право да откаже изцяло или частично да приеме доставката. В тези случаи, Страните попълват и подписват Протокол *(Приложение № 4)* в частта „**Констирани несъответствия“**, в която се описват констатираните недостатъци, липси и/или несъответствия, дефинирани в алинея 5.8. („**Несъответствия**“) и се посочва срокът, в който същите ще бъдат отстранени по реда, посочен в настоящия Договор. След отстраняване на евентуалните Несъответствия, Страните попълват и подписват протокола в частта **„Отстранени несъответствия“**, удостоверяващ приемането на стоката.
	4. След изтичане на отчетния период/ месец, всички **протоколи** *(Приложение № 4)* с прикачени към тях екземпляр от заявка (требвателен лист) се предават от старшите медицински сестри от клиниките/ отделенията на главната медицинска сестра, която осъществява контрол по изпълнението на договора за Възложителя. Изпълнителят изготвя обобщен **Приемо- предвателен протокол** *(Приложение № 5)* за отчетния период/ месец и го представя на главната медицинска сестра. Главната медицинска сестра извършва проверка относно броя и вида на получената Храна по диети и съответствието с вписванията в **протоколи** *(Приложение № 4)* и подписва **Приемо- предавателен** **протокол** *(Приложение № 5).*
	5. Възложителят има право на рекламации за явни Несъответствия пред Изпълнителя за:
		1. несъответствие на доставените Храни по диети със заявеното количество и/или със заявения/договорен вид;
		2. несъответствие на доставените Храни с Техническото предложение *(Приложение № 2)* и с Техническата спецификация *(Приложение № 1)*;
		3. несъответствие в етикетирането;
		4. несъответствие на срока на годност на доставените Храни с изискванията по настоящия Договор;
		5. несъответствие с изискванията за безопасност;
		6. нарушена цялост на опаковката;
		7. начални видими недостатъци в храната;
	6. Рекламации за явни Несъответствия на доставката, съгласно алинея 5.8. се отбелязват в Протокол по алинея 5.7.
	7. Рекламации за скрити Несъответствия се правят при откриването им през целия срок на годност на храните. Възложителят вписва установеното несъответствие в протокола *(Приложение № 4)* **част „Констатирани несъответствия“** и уведомява писмено (по е-мейл) Изпълнителя незабавно при констатирането им. В рекламацията се посочва точния вид и количество на Храната с несъответствие, основанието за рекламация и конкретното искане на Възложителя. След отстраняване на Несъответствията, Страните попълват и подписват протокола *(Приложение № 4)* **част** **„Отстранени несъответствия“**, удостоверяващ приемането на стоката.
	8. При откриване на скрите несъответствия, съществували преди предаването на храната като например, но не само: предозиране на подправки и технологични добавки – мазнини при кулинарна обработка, сол, наличие на механично дразнещи съставки в храните и др., Възложителят има право след като уведоми Изпълнителя да върне храните и да получи обратно цената заедно с разноските и вредите си от покупката, или да поиска Изпълнителят да ги замени с качествени такива.
	9. Направената рекламация за явни или скрити несъответствия е обвързваща за Изпълнителя. Той се задължава при направено искане от Възложителя, да отстрани недостатъците като достави липсващото количество или замени доставената храна с такава, която да отговаря на изискванията на Възложителя. В случай на установени нередности и/или липси, е необходимо те да бъдат отстранени от Изпълнителя в срок, **............................ минути** *(не по-дълъг от 60 минути)*, считано от момента на уведомяването.
	10. В случаите на Несъответствия, Възложителят дължи заплащане на цената на съответната доставка по отношение, на която същите са констатирани, само след отстраняването им, по предвидения в Договора ред и срок.
	11. Възложителят не носи отговорност за погиване на доставени количества, надвишаващи заявените, като същите се връщат на Изпълнителя, за негова сметка. В хипотезата на алинея 5.14, Възложителят има право да прихване цената на Несъответстващите Храни срещу цената на Храни, предмет на следващата доставка на Изпълнителя.
	12. Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя или упълномощени от тях представители.

**Член 6.**

Собствеността и риска от случайно повреждане или погиване на Храната, предмет на доставка преминават от Изпълнителя върху Възложителя от датата на приемането ѝ, вписана в протокол *(Приложение № 4)*.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

* 1. Изпълнителят се задължава да приготвя и доставя приготвената храна, предмет на настоящия Договор, отговаряща на изискванията на Договора, както и на условията на Техническото предложение и на Техническата спецификация по единични и общи цени, посочени в Ценовото предложение.
	2. Изпълнителят се задължава да приготвя, пакетира, етикетира храната по диети, съгласно предмета на поръчката в обект, който е регистриран/ вписан по реда на чл. 12 от Закона за храните (ЗХ) в „Национален регистър на обектите за производство и търговия на едро и дребно с храни от животински и неживотиски произход“, воден от Българската агенция за безопасност на храните (БАБХ)*,* със статус „Активен“ за целия срок на договора.
	3. Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.
	4. Изпълнителят е длъжен най-късно до 10:00 часа на последния работен ден на всяка седмица (петък), да изготвя седмично меню по диети и го представя за одобрение на представител на Възложителя, като дава възможност на Възложителя да извършва (при необходимост и съгласувано с Изпълнителя) промени в приложените варианти на групови диети.
	5. Изпълнителят се задължава да изпълнява в договорения срок заявките на Възложителя. При невъзможност за доставяне на заявените Храни по диети или количества по заявката, незабавно писмено да уведоми Възложителя за отказа за доставка. При системен отказ на Изпълнителя (повече от 3 пъти в рамките на един месец) да изпълни направена заявка, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, включително да усвои сумата по предоставената гаранция.
	6. Изпълнителят е длъжен да извършва транспортирането на приготвената храна за своя сметка и с транспортни средства, които отговарят на всички изисквания (нормативни, санитарно-хигиенни, технически, технологични, изисквания за съхранение и други) за превоз на храни от съответния вид, за които има издадено съответното удостоверение за регистрация на транспортно средство.
	7. Изпълнителят е длъжен за своя сметка да предоставя ежедневно 48 (четиридесет и осем) часови контролни проби от доставената храна, в опаковки и обем на една цяла порция от пълния набор храни, при условия за тяхното съхранение и запазване на идентичност одобрени от Страните.
	8. Управлението на употребените съдове и прибори (ведно с остатъците от храната) е задължение и за сметка на Изпълнителя.
	9. Изпълнителят е длъжен да приема и урежда по уговорения ред надлежно предявените от Възложителя рекламации по реда на настоящия Договор.
	10. При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.
	11. Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 от ЗОП](http://web.apis.bg/p.php?i=2752471#p28982788).
	12. Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.
	13. Изпълнителят се задължава да подпише лично или чрез надлежно упълномощени представители протокола за доставка, вкл. в частите относно констатирани и отстранени несъответствия, както и други документи съпътстващи доставката и/или предвидени в настоящия Договор. При отказ на Изпълнителя или на упълномощено от него лице да подпише протокол, предвиден в този договор, Възложителят изпраща на Изпълнителя констативен протокол подписан от свой представител, който е обвързващ за Изпълнителя.
	14. Изпълнителят носи отговорност за съответствието на доставените Храни с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица от Несъответстващи Храни. При възникване на стомашно- чревни инфекции у пациенти, предизвикани от консумирана храна, след изготвяне на констативен протокол от Възложителя, лечението на пациентите е за сметка на Изпълнителя.
	15. Изпълнителят не носи отговорност за забава на доставка, която не е заявена в необходимия срок.
1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

* 1. Възложителят се задължава да заплаща цената на доставените Храни, съгласно условията и по начина, посочен в настоящия Договор.
	2. Възложителят одобрява вариантите на групови диети, предложени му от Изпълнителя, като има право да извършва (при необходимост и съгласувано с Изпълнителя) промени в приложените му варианти на групови диети.
	3. Възложителят се задължава да приеме доставката на Храните, предмет на доставка по реда на член 5, ако отговарят на договорените изисквания.
	4. Възложителят осигурява свои представители по клиники и отделения, които да заявяват храна за пациенти по диети и да приемат доставките в договореното време.
	5. Възложителят има право да иска от Изпълнителя да изпълнява доставката на Храната до посоченото в алинея (5.1) от Договора място на доставка, в срок и без отклонения от договорените изисквания.
	6. Възложителят има право да получава информация по всяко време относно подготовката, хода и организацията по приготвянето на храната, доставката ѝ, както и по всички останали дейности, предмет на Договора.
	7. Възложителят има право на рекламация на доставената по Договора приготвена Храна, при условията посочени в настоящия Договор.
	8. Възложителят има право по време на изпълнение на договора да извършва контрол за спазване на изискването за качество на храната и влаганите в нея продукти по чл. 5, ал. 5.4, т. 5.4.2., като изпраща в сертифицирани лаборатории проби от болничната храна, взети на произволен принцип, за да се избегне възможността за злоупотреби на Изпълнителя с изискванията за качество и безопасност на храната.
	9. Възложителят има правото по време на изпълнение на договора и след съгласуване с Изпълнителя, негов представител да посещава обекта за приготвяне на храната за пациентите с оглед извършване на проверки на производствения и/или техническия капацитет на Изпълнителя, а в случай на необходимост, такива проверки ще бъдат извършвани от БАБХ или друг компетентен орган.
	10. Възложителят има право да изисква от Изпълнителя замяната на несъответстваща с изискванията на Договора Храна, или съответно намаляване на цената по реда и в сроковете, определени в този Договор.
	11. Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.
	12. Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители.
	13. Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.
1. **ГАРАНЦИЯ ЗА ИЗПЪЛНЕНИЕ**

**Член 9. Видове гаранции, размер и форма на гаранциите**

* 1. Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3 % (три процента) от стойността на договора без ДДС по чл. 2, ал. 2.1 или сумата от ……………….. лв. (……………………………);
	2. Изпълнителят представя документи за предоставена гаранция за изпълнение на Договора към датата на сключването му.
	3. Изпълнителят избира формата на гаранцията измежду една от следните:
		1. парична сума внесена по банковата сметка на Възложителя; или
		2. банкова гаранция; или
		3. застраховка, която обезпечава изпълнението чрез покритие на отговорността на Изпълнителя.

**Член 10. Изисквания по отношение на гаранциите**

Когато гаранцията се представя във вид на **парична сума**, тя се внася по следната банкова сметка на Възложителя:

„Интернешънъл Асет Банк АД,

IBAN: BG45IABG81231000185400;

BIC:IABGBGSF

* 1. Всички банкови разходи, свързани с преводите на сумата са за сметка на Изпълнителя;
	2. Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни.
	3. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.
	4. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.
	5. **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 11. Задържане и освобождаване на гаранциите**

* 1. Възложителят освобождава гаранцията за изпълнение на Договора в срок до 30 (тридесет) дни, след изпълнение на настоящия Договор.
	2. Възложителят не дължи лихви върху сумите по предоставените гаранции, независимо от формата, под която са предоставени.
	3. Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
	4. Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:
		1. Възложителят има право да задържи гаранцията в пълен размер при системен (три или повече пъти в рамките на един месец) отказ от страна на Изпълнителя за доставка на заявени от Възложителя Храна; и/или при системно (три или повече пъти в рамките на един месец) Несъответствие на доставените Храни с договорените изисквания;
		2. При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Храни по диети, Възложителят има право да задържи от гаранцията за изпълнение суми, на стойност съответно на Несъответстващите храни или на Храните, чиято доставка е отказана.
	5. Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.
	6. В случай на задържане от Възложителя на суми от гаранциите, Изпълнителят е длъжен в срок до 7 (седем) дни да допълни съответната гаранция до размера ѝ, уговорен в чл. 9, ал. 9.1, като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл. 9, ал. 9.1.
1. **НЕУСТОЙКИ**

**Член 12.**

* 1. При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 5 % (пет процента) от стойността на Храната, чиято доставка е забавена, или по отношение на която не са отстранени констатирани Несъответствия в договорения срок.
	2. В случай на неудовлетворена рекламация Изпълнителят заплаща на Възложителя неустойка равна на 10 % (десет процента) от стойността на заявената от Възложителя храна общо за съответния ден, както и следва да обезщети пострадали трети лица за причинените им вреди.
	3. При прекратяване на настоящия Договор от Възложителя на някое от основанията по чл. 16, ал. 16.2, т. 16.2.1 и т. 16.2.2, Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.
	4. Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.
	5. Неустойките се заплащат незабавно, при поискване от Възложителя, по следната банкова сметка „Интернешънъл Асет Банк АД, IBAN: BG45IABG81231000185400; BIC:IABGBGSF. В случай че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.
1. **ПОДИЗПЪЛНИТЕЛИ**

**Член 13.**

* 1. За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
	2. Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
	3. Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
	4. Независимо от използването на подизпълнители, отговорността за изпълнение на настоящия Договор и на Изпълнителя.
	5. Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

**Член 14.**

* 1. При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:
		1. приложимите клаузи на Договора са задължителни за изпълнение от подизпълнителите;
		2. действията на Подизпълнителите няма да доведат пряко или косвено до неизпълнение на Договора;
		3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 15.**

* 1. Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.
	2. Разплащанията по ал. 15.1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
	3. Към искането по ал. 15.2 Изпълнителят предоставя становище, от което да е видно дали оспорва плащанията или част от тях като недължими.
	4. Възложителят има право да откаже плащане по ал.15.2, когато искането за плащане е оспорено, до момента на отстраняване на причината за отказа.
1. **УСЛОВИЯ ЗА ПРЕКРАТЯВАНЕ НА ДОГОВОРА**

**Член 16.**

* 1. Настоящият Договор се прекратява в следните случаи:
		1. по взаимно съгласие на Страните, изразено в писмена форма;
		2. с изтичане на уговорения срок;
		3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
		4. при настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 (тридесет) дни;
		5. при достигане на максимално допустимата стойност на договора.
	2. Възложителят може да прекрати едностранно настоящия Договор:
		1. при системни (три или повече пъти) в рамките на един месец: (а) забавяне на доставка на Храна; и/или (б) забавяне или отказ за отстраняване на Несъответствия на Храна, констатирани по реда на Договора; и/или (в) отказ за извършване на доставка; и/или (г) доставки на Храна с Несъответствия с изискванията на Договора, констатирани по реда на Договора;
		2. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;
	3. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП, като в този случай размерът на дължимото обезщетение е 1 % (един процент) от стойността на договора.
	4. Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

**Член 17**

* 1. Настоящият Договор може да бъде изменян или допълван от Страните при условията на чл. 116 от ЗОП.
	2. Срокът на действие на договора за възлагане на обществената поръчка може да бъде продължен по искане на ВЪЗЛОЖИТЕЛЯ, при наличие на непредвидени обстоятелства по смисъла на ЗОП или когато поради други причини ВЪЗЛОЖИТЕЛЯТ не сключи нов договор в рамките на срока на действие на настоящия договор. В тези хипотези срокът на действие на договора може да бъде продължен за не повече от 3 (три) месеца, при запазване действието на останалите клаузи на договора, включително договорената единична и обща цена. Стойността на доставките не може да надхвърли общата договорена стойност на договора по обществената поръчка, която се явява максимално допустима стойност. В този случай Изпълнителят следва да удължи срока на гаранцията за изпълнение, като новия срок на гаранцията за изпълнение трябва да покрива изцяло продължения срок на договора.
	3. Замяната на изпълнител по смисъла на чл. 116, ал. 1, т. 4 от ЗОП се осъществява в случай, че настоящият изпълнтел по договора е в невъзможност да го изпълнява независимо от причините за неизпълнението.
1. **НЕПРЕОДОЛИМА СИЛА**

**Член 18.**

* 1. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
	2. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
	3. Докато трае непреодолимата сила, изпълнението на задължението се спира.
	4. Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.
1. **КОНФИДЕНЦИАЛНОСТ**

**Член 19.**

* 1. Страните се съгласяват да третират като конфиденциална следната информация, получена при и по повод изпълнението на Договора: .....................................................................
	2. Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.
1. **ДОПЪЛНИТЕЛНИ РАЗПОРЕДБИ**

**Член 20.**

За всички неуредени в настоящия Договор въпроси се прилага действащото българско законодателство.

**Член 21**.

* 1. Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

.................................................................

Телефон: ................................................

Email: .....................................................

**ЗА ИЗПЪЛНИТЕЛЯ:**

.................................................................

Телефон: ................................................

Email: .....................................................

* 1. Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
	2. Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
	3. Официална кореспонденция между Страните се разменя на посочените в настоящия Договор адреси на управление или електронни адреси, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.
	4. Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 22**.

Изпълнителят няма право да прехвърля и/или да залага правата и задълженията си, произтичащи от този договор на трети лица. В случай че Изпълнителят прехвърли и/или заложи свое право или задължение, произтичащо от настоящия договор, Възложителят има право да задържи за себе си дадената за изпълнение на договора гаранция.

**Член 23**.

* 1. Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.
	2. В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 24**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 25**

При подписването на настоящия Договор се представиха следните документи:

.............................................................................

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3 -* Ценово предложение на Изпълнителя;
4. *Приложение № 4 –* Протокол;
5. *Приложение № 5 –* Приемо- предавателен протокол;

Настоящият Договор се подписа в два еднообразни екземпляра – по един за Възложителя и за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **ЗА ИЗПЪЛНИТЕЛЯ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

*Приложение № 4*

**ПРОТОКОЛ**

за извършена доставка на приготвена храна по диети за пациети на основание сключен на …/дата/ Договор рег. № ............... между **УМБАЛ “Св. Екатерина” ЕАД** и ………………………………

Днес ........................ 20......... г.,

**За Изпълнителя:** ...............................................................................................................................................

Предаде заявената приготвена храна по диети за пациети н**а представител на Възложителя** от Клиника/Отделение............................................................................................................................................

**СТРАНИТЕ КОНСТАТИРАХА СЛЕДНОТО:**

1. Доставена е приготвена храна по диети, както следва:

|  |  |  |  |
| --- | --- | --- | --- |
| № | Наименование | Ед. мярка | Доставено количество |
| Закуска 7:30-8:00 | Обяд 12:00-12:30 | Вечеря 17:30-18:00 |
| 1 | 2 | 3 | 4 | 5 | 6 |
| 1. | **Храна** (закуска, обяд и вечеря) по диети **от № 1 до № 15** | Бр. |  |  |  |
| Няма забележки във връзка с достваката. |
| ПРЕДАЛ *(представител на Изпълнителя) подпис*:  |  |  |  |
| ПРИЕЛ *(представител на Възложителя) име: подпис*: |  |  |  |
|  |  |  |

1. Установени несъответствия:
	1. Несъответствиено е установено при доставката/ след приемане на доставката *(посочва се дата и час)* ........................................................... *(ненужното се зачертава)*
	2. Описание на несъответствието: ....................................................................................................................... ...................................................................................................................................................................................................................................................................................................................................................................................................................................................................................................................................................................................................
	3. Желан от възложителя начин за отстраняване на несъответствието: връщане на храната/ замяна на храната с такава без несъответствия *(ненужното се зачертава)*
	4. Срок за отстраняване на несъответствието *(посочва се краен срок дата и час)* ..........................................

|  |  |
| --- | --- |
| Представител на Възложителя *(име и подпис)*: | Представител на Изпълнителя *(подпис)* |

1. Отстранени несъответствия със замяна на храната с такава без несъответствия:
	1. Приета храна без несъответствия (описание, брой): ........................................................................................... ........................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................
	2. Дата и час на приемане на храната без несъответствия: .......................................................................................

|  |  |
| --- | --- |
| Представител на Възложителя *(име и подпис)* | Представител на Изпълнителя *(подпис)* |

*Приложение № 5*

**ПРИЕМО - ПРЕДАВАТЕЛЕН ПРОТОКОЛ**

за извършена доставка на приготвена храна по диети за пациети на основание сключен на \_\_\_/дата/ Договор рег. № \_\_\_\_\_\_\_ между **УМБАЛ “Св. Екатерина” ЕАД** и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

за период/месец \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Днес \_\_\_\_\_\_\_\_\_\_\_\_\_\_ 20 \_\_\_\_\_\_\_ г., представители на Страните:

**За Възложителя:** Главна медицинска сестра \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**За Изпълнителя:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**КОНСТАТИРАХА**, че

през отчетния период/месец е извършена доставка на приготвена храна по диети за пациети, както следва:

|  |  |  |
| --- | --- | --- |
| **№** | Вид хранене Клиника (отделение)  | **Доставена храна** (закуска, обяд и вечеря) по диети **от № 1 до № 15** **Брой хранодни** |
|
| Брой хранодми1 | 2 | 3 |
| 1. |  |  |
| 2. |  |  |
| 3. |  |  |
| ... |  |  |
| ... |  |  |
| ... |  |  |
| Общ брой хранодни за отчетния период: |  |

|  |  |
| --- | --- |
| Представител на Изпълнителя *(подпис)*: | Представител на Възложителя *(подпис)*:/Главна медицинска сестра/ |